ОБЩИНСКА ИЗБИРАТЕЛНА КОМИСИЯ ОБЩИНА СОПОТ, ОБЛАСТ ПЛОВДИВ

П Р О Т О К О Л №20

Днес на 02.10.2015 г. в 16.30 часа се поведе заседание на ОИК Сопот в състав: ПРЕДСЕДАТЕЛ: Станка Петрова Ранджева - Крякова

ЗАМЕСТНИК ПРЕДСЕДАТЕЛ: Мариана Петрова Ковачева

СЕКРЕТАР: Жоро Иванов Попдончев

ЧЛЕНОВЕ: Ненко Цанков Ковачев

Панчо Георгиев Панчев

Христина Христова Кънева - отсъства

Айлин Шерафетин Рашид - Алиева

Ненко Петров Спасов

Красимир Иванов Проданов

Пепа Павлова Шентова

Христина Христева Петрова

На заседанието присъстват 10 души и има законния кворум съгласно чл. 85 от ИК.

Заседанието на комисията, се проведе по следния дневен ред /ДР/, а именно:

1. Разглеждане на молба вх. №73 от 01.10.2015г. на ОИК Сопот, относно искане за оттегляне на регистрация за кандидат за кмет на Община Сопот – Иванка Георгиева Грозева.
2. Други.

**По точка 1 от ДР:**

Председателят Ранджева запозна членовете на комисията, че на 01.10.2015г. в ОИК Сопот е постъпила молба от Матей Генчев Каканашев, в качеството му на пълномощник на Александър Трифонов Томов, представляващ партия Българска Социалдемокрация, с искане да бъде оттеглена регистрацията на кандидата за кмет на гр. Сопот, издигнат от партия Българска Социалдемокрация. Молбата е заведена под №73 в общия входящ регистър на ОИК Сопот. Към същата е приложено пълномощно от Александър Трифонов Томов на Матей Генчев Каканешев във връзка с изборите за общински съветници и кметове, които ще се произведат на 25 октомври 2015г.

В представеното пълномощно изчерпателно са изброени правата на Матей Генчев Каканашев, а именно:

1. Да представлява партия Българска Социалдемокрация пред Общинска избирателна комисия /ОИК/ Сопот, обл. Пловдив;
2. Да подава и подписва Заявление за регистрация на партия Българска Социалдемокрация в ОИК Сопот /Приложение 44 – МИ/;
3. Да подава и подписва Приложение за регистрация на кандидатска листа и кметове /Приложение №58-МИ/, както и да подава всички изискуеми съпътстващи документи към Приложение №58-МИпо чл. 414, ал. 1, т. 3-8 от Изборния Кодекс в ОИК Сопот;
4. Да подписва от името на партията решения за образуване на местна коалиция за участие в изборите за общински съветници и кметове в община Сопот, както и да подписва заявление за регистрация на местна коалиция / Приложение №45-МИ/.
5. Да подава молби, заявления и жалби пред ОИК Сопот и да получава удостоверения за регистрация на партията и кандидатите за кметове и общински съветници

След разглеждане на постъпилата молба, приложеното пълномощно към същата и решения на ОИК № 38-МИ/13.09.2015г. и №63-МИ/22.09.2015г., комисията установи следното:

1. С решение № 38-МИ/13.09.2015г. на основание чл. 87, ал. 1, т. 12 във връзка с чл. 147, ал. 6 от ИК, ОИК Сопот е регистрирала за участие политическа партия Българска социалдемокрация в изборите ЗА КМЕТ НА ОБЩИНА СОПОТ, които ще се проведат на 25 октомври 2015г.;
2. С решение № 63-МИ/22.09.2015г. на основание чл. 87, ал. 1, т. 14 във връзка с чл. 147, ал. 1 от ИК, ОИК Сопот е регистрирала **ИВАНКА ГЕОРГИЕВА ГРОЗЕВА като** кандидат за КМЕТ НА ОБЩИНА СОПОТ.

При регистрацията на кандидата за кмет са представени всички изискуеми от Изборния кодекс документи:

* заявление от кандидата по чл. 414, ал. 1, т. 3 от ИК;
* декларация от кандидата, че отговаря на условията на чл. 414, ал. 1, т. 5 от ИК;
* декларация от кандидата, че отговаря на условията на чл. 414, ал. 1, т. 4 във връзка с чл. 397, ал. 1   от ИК;
* пълномощно на лицето, изрично упълномощено да представлява партията.

Пристъпи се към обсъждане на искането депозиране от Матей Каканашев.

**Г-жа Ранджева** – считам, че следва да оставим молбата без уважение, тъй като според разпоредбите на чл. 417, ал. 5 от Изборния кодекс „Когато някой от кандидатите в регистрирана кандидатска листа на партия или коалиция почине или изпадне в трайна невъзможност да участва в изборите, партията или коалицията може да предложи друг кандидат не по-късно от 7 дни преди изборния ден. Когато някой от кандидатите в регистрирана кандидатска листа на партия или коалиция се откаже, партията или коалицията може да предложи друг кандидат не по-късно от 30 дни преди изборния ден. Новият кандидат по предложение на партията или коалицията заема освободеното или последното място в кандидатската листа, като във втория случай останалите кандидати се преподреждат с едно място напред.“ В случая не са налице законовите изисквания за дерегистрация на кандидат, защото закона ясно е определил лицето което може да подаде заявление, т.е. лицето което се отказва, а в нашия случай молбата е подадена от упълномощеното от партия Българска Социалдемокрация лице Матей Каканашев. Липсва каквото и да е било волеизявление от дерегистрирания за кандидат за кмет на Община Сопот **ИВАНКА ГЕОРГИЕВА ГРОЗЕВ.**

**Г-жа Ковачева –** считам, че следва да оставим молбата без уважение, не само по причините изложени от г-жа Ранджева, но аз считам, че Каканашев няма пълномощия да депозира такъв вид молби – за оттегляне на регистрация. Считам, че с пълномощното изрично са определени неговите права, като упълномощителят Александър Томов председател на партия Българска Социалдемокрация, ясно е отбелязал правата свързани с регистрацията, а не с оттегляне на регистрация. Дори и да се подложи на разширително тълкуване т. 5 от пълномощното, а именно „Да подава молби, заявления и жалби пред ОИК Сопот и да получава удостоверения за регистрация на партията и кандидатите за кметове и общински съветници“, също стигам до извода, че се касае само за регистрация, а не за всякакъв вид молби. Нещо повече, със свое решение №1632-МИ/31.08.2015г. ОТНОСНО: регистрация на кандидатите в изборите за общински съветници и за кметове на 25 октомври 2015 г., ЦИК в т. 39 е отбелязала, че „Когато кандидат в регистрирана кандидатска листа на партия, коалиция или местна коалиция се откаже след 24.09. 2015 г., листата не се преподрежда, а мястото на отказалия се кандидат остава незаето. В този случай при изписване на имената и номерата на кандидатските листи върху информационното табло пред изборното помещение и в кабината за гласуване срещу номера и на мястото на името на отказалия се кандидат се вписва „заличен". Мисля, че думата „**откаже“ има само едно значение, а именно** регистрирания кандидат сам направи отказ, какъвто липсва в нашия случай.

**Г-н Попдончев -** и аз считам, че молбата не следва да се уважава. Също така в чл. 415 от ИК е отбелязано, че партията или коалицията може да предложи друг кандидат не по-късно от 30 дни преди изборния ден. Въпреки, че в случая не става дума за предложение за друг кандидат считам, че не са спазени законовите изисквания.

Комисията подложи на гласуване предложението молбата да не бъде уважена:

Гласували:

председател: Станка Петрова Ранджева - Крякова - „за"

заместник председател: Мариана Петрова Ковачева – „за“

секретар: Жоро Иванов Попдончев - – „за

членове: Ненко Цанков Ковачев – „за

Панчо Георгиев Панчев – „ за

Христина Христова Кънева – „ отсъства

Айлин Шерафетин Рашид - Алиева – „ за

Ненко Петров Спасов – „за

Красимир Иванов Проданов – „за

Пепа Павлова Шентова – „за

Христина Христева Петрова – „за“

След направеното поименно гласуване на основание чл. 87, ал. 1, т. 1 от ИК

РЕШИ:

**ОСТАВЯ БЕЗ УВАЖЕНИЕ** подадената от молба от Матей Генчев Каканашев, в качеството му на пълномощник на Александър Трифонов Томов, представляващ партия Българска Социалдемокрация, с искане да бъде оттеглена регистрацията на кандидата за кмет на гр. Сопот, издигнат от партия Българска Социалдемокрация, **КАТО НЕДОПУСТИМА**.

ПРЕДСЕДАТЕЛ:

Станка Петрова Ранджева - Крякова

Секретар:

Жоро Иванов Попдончев